Държавен вестник, бр. 60, 2012 г., стр. 133

БРОЙ  60	
Д Ъ Р Ж А В Е Н  В Е С Т Н И К 	
СТР.  133  
8. при извършване на проверки по чл. 16 не 
предоставя исканите документи и не оказва 
съдействие на органите на БНБ.“
2. Алинея 5 се изменя така:
„(5) В случай на заличаване от регистъра 
по ал. 3 лицето връща издаденото удостовере­
ние в едномесечен срок от заличаването. То 
може да подаде ново заявление за вписване 
не по-рано от 6 месеца от заличаването му 
от регистъра.“
§ 9. Член 10 се изменя така:
„Уведомяване за промени след вписване в 
регистъра
Чл. 10. (1) Финансовата институция уве­
домява в 15-дневен срок БНБ за всяка про­
мяна в дейностите по чл. 3, ал. 1 ЗКИ, в 
информацията и документите, представени 
във връзка с вписването в регистъра, като 
прилага и заверени копия от документите, 
удостоверяващи промяната.
(2) Регистрационният формуляр и въ­
просниците – декларации за управляващите 
и представляващите, съответно за лицата, 
притежаващи квалифицирано дялово участие, 
съдържащи нови обстоятелства, се представят 
само в електронен вид. Уведомяването се 
счита за приключено след одобряване от БНБ 
на актуализираната информация, въведена 
от финансовата институция в електронните 
формуляри посредством единната автомати­
зирана система.“
§ 10. В чл. 12 се правят следните изменения 
и допълнения:
1. В ал. 2 след думата „банката“ се поставя 
тире. 
2. В ал. 6 в изречение първо думата „стра­
ната“ се заменя с „държавата“ и след нея се 
поставя тире. 
§ 11. В чл. 13 се правят следните изменения 
и допълнения:
1. В ал. 1 след думите „по чл. 3, ал. 1, 
т. 2 и 3 ЗКИ“ се поставя запетая и се добавя 
„изчислен по който и да е от двата начина 
по ал. 2,“.
2. Алинея 3 се изменя така:
„(3) За новоучредено дружество и за дру­
жество, което за първи път възнамерява да 
извършва дейностите по чл. 3, ал. 2 ЗКИ, 
съотношението по ал. 2 се изчислява въз 
основа на данни от финансовите отчети по 
чл. 15 след първите два тримесечни отчетни 
периода, следващи датата на регистрация в 
БНБ като финансова институция.“
3. В ал. 5 думите „6 месеца“ се заменят с 
„една година“.
§ 12. В чл. 14, ал. 1 т. 2 се изменя така:
„2. ефективни процедури за организация 
и управление по видове дейност;“.
§ 13. В чл. 15 се правят следните изменения 
и допълнения:
1. Алинея 1 се изменя така:
„(1) Всяка финансова институция изготвя 
и представя в БНБ тримесечни и годишни 
финансови отчети по форма и съдържание, 
определени от БНБ, до 20-о число на месеца, 
следващ отчетния период.“
2. Създава се нова ал. 2:
„(2) Финансовите институции, които под­
лежат на задължителен независим финансов 
одит, представят при поискване от БНБ го­
дишен финансов отчет, годишен доклад за 
дейността, годишен консолидиран финансов 
отчет и годишен консолидиран доклад за 
дейността, изготвени съгласно Закона за 
счетоводството.“
3. Досегашните ал. 2 и 3 стават съответно 
ал. 3 и 4. 
§ 14. Член 17 се изменя така:
„Такси
Чл. 17. Българската народна банка събира 
такса за административните разходи, свързани 
с разглеждането на заявленията:
1. за вписване в регистъра – 3000 лв.; 
2. за издаване на удостоверение по чл. 25, 
ал. 2 ЗКИ – 1500 лв.“
§ 15. Създава се допълнителна разпоредба 
с нов § 1:
„Допълнителна разпоредба
§ 1. (1) Документите и сведенията, които 
се изискват по реда на тази наредба, в случай 
че са издадени на чужд език, се представят в 
БНБ с превод на български език, извършен от 
лице, сключило по установения ред договор 
за преводи с Министерството на външните 
работи. При несъответствие между текстовете 
за верни се приемат данните в българския 
превод.
(2) При първоначална регистрация и про­
мени формулярите се попълват на български 
език, а в електронен вид се подписват с елек­
тронен подпис съгласно Закона за електронния 
документ и електронния подпис.“
§ 16. В преходните и заключителните раз­
поредби досегашният § 1 става § 1а.
Преходни и заключителни разпоредби
§ 17. Вписаните в регистъра на Българската 
народна банка по чл. 3, ал. 2 от Закона за 
кредитните институции финансови институ­
ции, чийто собствен капитал не отговаря на 
изискванията на чл. 4, ал. 3, са длъжни в срок 
до 31 декември 2012 г. да приведат собствения 
си капитал в съответствие с разпоредбите на 
тази наредба.
§ 18. Тази наредба се издава на основание 
чл. 3а, ал. 3 и § 13 от преходните и заключи­
телните разпоредби на Закона за кредитните 
институции и е приета с Решение № 60 от 
24 юли 2012 г. на Управителния съвет на 
Българската народна банка.
Управител: 
Иван Искров
7331